stanford-oval/wikipedia huggingface dataset:
Colton Beck
Ura > Sopimus Eurooppaan

Joulukuussa 2020 Beck teki loppukauden 2020–2021 kattavan sopimuksen Saksan toiseksi korkeimmalla sarjatasolla DEL2-liigassa pelaavan EV Landshutin kanssa. Hänet hankittiin ensisijaisesti paikkaamaan Jere Laaksosen pitkäaikaista loukkaantumista. Beckin sopimus kuitenkin purettiin jo ennen ensimmäistäkään ottelua alle viikkoa myöhemmin, kun hänen perheensä koki paremmaksi vaihtoehdoksi jäädä Yhdysvaltoihin Saksan kiristyneiden koronavirusrajoitusten myötä ja myös Beck päätti palata kotimaahansa vastasyntyneen lapsensa tueksi. Helmikuussa 2021 hän siirtyi ammattilaistry-out-sopimuksella AHL-joukkue Stockton Heatiin.
Kaudeksi 2021–2022 Beck siirtyi vuoden mittaisella sopimuksella monikansallisen Bet-at-home ICE Hockey Leaguen itävaltalaisjoukkue Dornbirner EC:hen. Hän nousi joukkueen varakapteeniksi. Beck oli tehoilla 13+20=33 Dornbirnin toiseksi paras pistemies Kevin Hancockin jälkeen. Helmikuussa 2022 hän siirtyi loppukauden kattavalla sopimuksella SM-liigajoukkue Tampereen Ilvekseen. Beckin rooliksi jäi lopulta paikata joukkueen poissaoloja ja hän usein ajoittain kokoonpanon ulkopuolelle. Beck voitti kauden päätteeksi SM-pronssia.
Beck siirtyi kaudeksi 2022–2023 vuoden mittaisella sopimuksella Norjan Fjordkraft-ligaenin Stavanger Oilersiin.
Muuta

Beckin hyökkääjänä pelanneella isällä Murraylla oli Houston Aerosin WHA-varaus vuodelta 1974. Hänen setänsä Barry Beck pelasi omalla urallaan puolustajana pudotuspelit mukaan lukien yhteensä 666 NHL-ottelua Colorado Rockiesissa, New York Rangersissa ja Los Angeles Kingsissa. Barry toimi Rangersin kapteenina vuosina 1981–1986. Hän on pelaajauransa jälkeen toiminut mm. Hongkongin maajoukkueen päävalmentajana.
Daniel Casey

Daniel Casey (s.1. kesäkuuta 1972, Stockton-on-Tees, Englanti) on englantilainen näyttelijä. Hänet tunnetaan mm. tv-sarjoista Midsomerin murhat jossa hän näytteli Gavin Troyta, Pohjoiset ystävämme, Loistohotelli Grand, Steel River Blues ja The Bill.
Yksityiselämä

Casey on naimisissa Ellie Caseyn kanssa, heillä on yksi poika Raferty (s.10 kesäkuuta 2006). Hänen isänsä Luke Casey on tv-reportteri.
Aiheesta muualla

Daniel Casey Internet Movie Databasessa. (englanniksi)
Chris Colfer

| Chris Colfer |
| --- | --- |
 Chris Colfer vuonna 2013.
Henkilötiedot
Koko nimi:  Christopher Paul Colfer
Syntynyt: 27. toukokuuta 1990 (ikä 34) Fresno, Kalifornia, Yhdysvallat
Ammatti:  näyttelijä, laulaja, kirjailija
Näyttelijä
Aktiivisena:  2009–
Merkittävät roolit:  Kurt Hummel   (Glee)
Palkinnot
 Golden Globe, paras miessivuosa televisiosarjassa  Glee (2011) 
Aiheesta muualla
IMDb 
Christopher Paul "Chris" Colfer (s. 27. toukokuuta 1990 Fresno, Kalifornia, Yhdysvallat) on yhdysvaltalainen kirjailija, näyttelijä ja laulaja. Hänet tunnetaan parhaiten Kurtin roolista televisiosarjassa Glee, josta hänet on palkittu Golden Globella ja saanut kaksi Emmy-ehdokkuutta.
Colferilla on korkea ääni joka vastaa mezzosopraanon äänialaa. Glee-televisiosarjassa Colfer on esittänyt muun muassa Whitney Houstonin kappaleen "I Have Nothing" ja Wicked-musikaalista kappaleen "Defying Gravity".
Vuonna 2011 Chris Colfer nimettiin Time-aikakauslehdessä yhdeksi maailman sadasta vaikutusvaltaisimmasta ihmisestä.
Nuoruus ja yksityiselämä

Chris Colfer kasvoi Clovisissa Kaliforniassa. Hänen isänsä on Tim Colfer ja äitinsä Karyn Colfer (o.s. Boling). Colferilla on myös sisar Hannah, joka kärsii vakavasta epilepsiasta.
Colfer harrasti lukioaikoinaan draamaa, musiikkia ja kirjoittamista. Hän esiintyi Kurtin roolissa musikaalissa Glee. Colfer suunnitteli itse uuden sovituksen musikaalista Sweeney Todd.
Colfer on kertonut kokeneensa kouluaikoinaan myös kiusaamista ja suvaitsemattomuutta. Eräs Colferin koulukokemuksista päätyi myöhemmin sarjaan Glee. Colfer oli halunnut esittää Wicked- musikaalin kappaleen "Defying Gravity", mutta opettajat eivät antaneet lupaa, koska kappale on perinteisesti naisen esittämä. Hän sai myöhemmin tilaisuuden esittää kappale isoäitinsä kuoron kanssa. Samantapainen juonikuvio esiintyy televisiosarjassa.
Colfer on avoimesti homoseksuaali. Hän on sanonut salanneensa asian kouluaikoinaan kiusaajien takia.
Ura

Alun perin Colfer haki nuortensarja Gleen koe-esiintymisessä Artie Abramsin roolia, mutta tuottajat eivät katsoneet roolin sopivan hänelle. Kuitenkin Colfer teki heihin niin ison vaikutuksen, että sarjaan kirjoitettiin Kurt Hummelin rooli varta vasten hänelle. Colfer voitti roolistaan parhaan miessivuosan Golden Globe -palkinnon vuonna 2011. Hän on ollut kahdesti ehdolla Primetime Emmy -palkinnon saajaksi.
Colferilla oli äänirooli elokuvassa Marmaduke. Vuonna 2012 hän esiintyy pääosassa elokuvassa Struck by Lightning, jonka hän on myös tuottanut ja käsikirjoittanut.
Colfer ei ole koskaan ajatellut laulajan uraa. Fanit ovat toivoneet Colferin laulavan enemmän, mutta Colferin mukaan voimakkaita naisvokalisteja jotka laulavat samalla äänialalla on riittämiin.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 2009 | Russel Fish: The Sausage and Eggs Incident | Russel Fish | lyhytelokuva |
| 2010 | Marmaduke | koira (ääni) |  |
| 2012 | Struck by Lightning | Carson Phillips |  |
Filmografia > Televisiosarjat

| Vuosi | Televisiosarja | Rooli | Muuta |
| --- | --- | --- | --- |
| 2009–2015 | Glee | Kurt Hummel | vakituinen rooli |
| 2011 | The Cleveland Show | Kurt Hummel (ääni) | 1 jakso |
Diskografia

Glee: The Music, Volume 1 (2009)
Glee: The Music, Volume 2 (2009)
Glee: The Music, The Christmas Album (2010)
Glee: The Music, Volume 4 (2010)
Glee: The Music, Volume 5 (2011)
Glee: The Music Presents the Warblers (2011)
Glee: The Music, Volume 6 (2011)
Glee: The 3D Concert Movie (2011)
Glee: The Music, The Christmas Album, Volume 2 (2011)
Glee: The Music, Volume 7 (2011)
Glee: The Music, The Graduation Album (2012)
Aiheesta muualla

Chris Colfer Internet Movie Databasessa. (englanniksi)
Chris Colfer Twitterissä
Chris Colfer TV.com-sivustolla (Arkistoitu – Internet Archive)
Call of Duty: Advanced Warfare

| Call of Duty: Advanced Warfare |
| --- | --- |

Kehittäjä:  Sledgehammer Games (Windows, PlayStation 4, Xbox One) High Moon Studios (PlayStation3, Xbox 360) Raven Software (moninpeli)
Julkaisija:  Activision JP Square Enix
Jakelija:  Steam, Microsoft Store ja PlayStation Store
Ohjaaja:  Glen Schofield Michael Condrey
Käsikirjoittaja:  John MacInnes Eric Hirshberg Mark Boal
Säveltäjä:  Harry Gregson-Williams audiomachine
Pelisarja:  Call of Duty
Pelimoottori:  IW engine
Julkaistu:   4. marraskuuta 2014
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo, PEGI: 18, USK: 18, CERO: Z, ACB: MA 15+
Alusta:  Microsoft Windows, PlayStation 3, PlayStation 4, Xbox 360, Xbox One
Jakelumuoto:  Optinen levy ja digitaalinen jakelu
Vaatimukset:  Core i3-530 2.9GHz, Phenom II X4 810, GeForce GTS 450 tai Radeon HD 5870 1024MB. 6GBtä RAMia, Windows 7 tai parempi. Direct X 11 ja 55 GBtä tilaa.
Lisää peliartikkeleitaVideopelien teemasivulla
Infobox OK     : 
Call of Duty: Advanced Warfare on Sledgehammer Gamesin, High Moon Studiosin ja Raven Softwaren kehittämä sekä
Activisionin julkaisema Call of Duty -pelisarjaan kuuluva ensimmäisen persoonan ammuntapeli. Peli julkaistiin vuonna 2014 Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle. Pelin Day Zero Edition -version ennakkotilaajat saivat pelin jo 3. marraskuuta. Advanced Warfare on kolmas Call of Duty -peli, joka perustuu futuristiseen sodankäyntiin.
Pelin Windowsille, PlayStation 4:lle ja Xbox Onelle kehittänyt Sledgehammer Games oli Advanced Warfaren myötä ensimmäistä kertaa pääkehittäjänä: pelitalo oli aiemmin avustanut Infinity Wardia Call of Duty: Modern Warfare 3:n kehitystyössä. Advanced Warfaren PlayStation 3 ja Xbox 360 -versioista vastasi High Moon Studios, ja pelin moninpelin sekä Exo-Survival-pelimuodon kehitti Raven Software.
Pelin yksinpelikampanjassa päärooleja esittävät Troy Baker ja Kevin Spacey.
Pelaaminen

Advanced Warfaren pelityyli on sama kuin aikaisemmissa Call of Duty -peleissä, mutta siihen on lisätty/muunneltu lisää piirteitä. Pelaajalla on käytössään esimerkiksi Exo-luurangot (engl. Exo-Skeleton), joiden avulla on mahdollista hyppiä korkeammalle, väistää sivulle tai lyödä vihollisia kovaa. Aikaisemmista osista tuttu Create-a-Class on nyt Create-a-Operator, jossa voi kustomoida oman sotilaan aseet, univormun, perkit, kyvyt ja killstreakit. Aseita on lainattu aikaisemmista Call of Duty -peleistä, suurimmaksi osaksi Ghostsista. Kyvyillä voi esimerkiksi suojata itseään Exo-kilvellä, piiloutua näkymättömäksi Exo-Cloakilla tai leijua ilmassa Exo-Hoverilla. Maasto on parempi kuin aikaisemmissa peleissä, ja nyt pääsee talojen ja rakennusten katoille. Pelaaja voi käyttää ns. Boost Jumpia (suom.  Vauhtihyppy), jolla pääsee paikkoihin, minne ei tavallisella hypyllä pääse.
Pelaaminen > Exo-Survival

Exo-Survival (suom. Exo-selviytyminen) on kolmas pelimuoto kampanjan ja moninpelin lisäksi. Se on hyvin samankaltainen kuin Modern Warfare 3:n Survival: tarkoituksena on selviytyä mahdollisimman monesta vihollisaallosta. Vihollisia on erilaisia, esimerkiksi dobermannit, AST:t ja hyökkäysrobotit.
Exo-Survivalissa pelaaja valitsee haluamansa luokan kolmesta vaihtoehdosta: Light, Specialist tai Heavy. Light-luokka on nopein ja dynaamisin, ja sen käyttäjille on tarjolla pistooleja, konepistooleja ja rynnäkkökiväärejä. Specialist-luokka on suhteellisen dynaaminen, mutta sen luokan sotilaat eivät voi tehdä nopeaa liikettä eteenpäin Boost Jumpin jälkeen. Specialist-luokan sotilaat voivat käyttää pistooleja, haulikoita ja tarkkuuskiväärejä. Heavy-luokka on voimakkain mutta samalla kömpelöin. Heavy-luokassa voi vain käyttää Boost Jumpia sekä aseinaan raskaita aseita ja pistooleja. Heavy-luokan sotilaat voivat kestää muihin luokkiin verrattuna enemmän vahinkoa. Muut luokat voivat käyttää toisten luokkien aseita vain, jos ostaa Weapons Free -ominaisuuden.
Aseita ja kykyjä voi ostaa Exo-pisteillä, joita saa haasteista. Haasteet tulevat kunkin vihollisaallon aikana. Exo-pisteillä voi myös ostaa aseisiin tähtäimiä, panoksia ja muita lisäosia. Exo-Survivalia voi pelata kaksinpelinä jaetulla ruudulla tai neljän pelaajan moninpelinä verkossa.
Pelaaminen > Exo-Survival > Exo-Zombies

Exo-Zombies on sama kuin Exo-Survival, mutta siinä vihollisina ovat zombit. Pelimuoto on samanlainen kuin useissa aiemmissa Call of Duty -peleissä mukana oleva Zombies-muoto. Pelimuotoa on kuitenkin helpotettu, sillä zombit aiheuttavat hieman vähemmän vahinkoa. Exo-Zombies on saatavana vain niille, jotka omistivat Season Passin tai ladattavan Havoc-lisäosan, joka julkaistiin vain Xbox 360:lle ja Xbox Onelle tammikuussa 2015. Exo-Zombiesissa pelattavina hahmoina ovat Oz (John Malkovich), Lilith (Rose McGowan), Decker (Jon Bernthal) ja Mr. Kahn (Bill Paxton).
Pelaajat aloittavat pistoolilla ja kranaateilla, mutta voivat tarpeeksi rahaa saatuaan ostaa voimakkaampia aseita. Tietystä huoneesta löytyy Exo-luurankoja. Exo-Zombiessa ei ole aiemmista Call of Duty -peleistä tuttua Mystery Box -aselaatikkoa tai erikoiskykyjä tarjoavia perk-pulloja, mutta niiden tilalla 3D-tulostin ja Exo-Upgradet. 3D-tulostin antaa satunnaisen aseen ja Exo-Upgradet parantavat esimerkiksi kestävyyttä tai nopeutta. Exo-Zombiesissa on mahdollista altistua zombie-virukselle, jos hahmo saa iskun kaasulle altistuneelta zombilta. Tuolloin on minuutti aikaa ehtiä eristysalueelle, muutoin pelihahmo muuttuu zombiksi ja pelaaja joutuu odottamaan käynnissä olevan zombiaallon päättymistä.
Lisäosat: Havoc, Ascendance, Supremacy ja Reckoning.
Vastaanotto

Metacritic-kerääjäsivustolla pelin PS4-versio sai 83/100 pistettä, perustuen 39 kriittiseen arvosteluun. GameSpotin arvostelussa peliä kritisoitiin tarinan epäjohdonmukaisesta kerronnasta, kun taas moninpelin sisällön runsautta kehuttiin.
Damjan Fras

| Mitalit | Mitalit | Mitalit |  |
| --- | --- | --- | --- |
|  Damjan Fras |  Damjan Fras |  Damjan Fras |  |
Maa:   Slovenia
Miesten mäkihyppy
|  Olympialaiset  |  Olympialaiset  |  Olympialaiset  |  |
|  Pronssia | Salt Lake City 2002 | joukkuemäki |  |
Damjan Fras (s. 21. helmikuuta 1973) on slovenialainen mäkihyppääjä.
Hän kuului olympiapronssia voittaneeseen Slovenian joukkueeseen Salt Lake Cityn kisojen joukkuemäessä. Fras on saavuttanut myös normaalimäen pronssia junioreiden MM-kisoissa. Maailmancupin kilpailussa hän on esiintynyt viimeksi tammikuussa 2004. Kahtena seuraavana talvena hän kilpaili vielä Continental Cupissa.
Parhaat henkilökohtaiset sijoitukset maailmancupin osakilpailuissa

| 0 | 1 | 2 | 3 | 4 |
| --- | --- | --- | --- | --- |

| Päivä | Kilpailupaikka | Maa | Mäki | Sijoitus |
| 26. helmikuuta 2000 | Iron Mountain | Yhdysvallat | suurmäki | 9. |
| 4. tammikuuta 2001 | Innsbruck | Itävalta | suurmäki | 5. |
| 15. joulukuuta 2002 | Titisee-Neustadt | Saksa | suurmäki | 9. |
Aiheesta muualla

Wikimedia Commonsissa on kuvia tai muita tiedostoja aiheesta .
Damjan Fras Kansainvälinen hiihtoliitto (FIS). (englanniksi)
Diego Schwartzman

| Diego Sebastián Schwartzman |
| --- | --- |

Henkilötiedot
Syntynyt: 16. elokuuta 1992 (ikä 32)
Kansalaisuus:   Argentiina
Tennispelaaja
Pituus:  170 cm
Paino:  64 kg
Kätisyys:  oikea
Palkintorahat:  13 734 138 USD
Kaksinpeli
Paras sijoitus:  11. (11.6.2018)
Turnausvoittoja:  2
Voitot/tappiot:  246–212
Grand Slam -turnauksissa
Australian avoimet:  4. kierros (2018)
Ranskan avoimet:  puolivälierät (2018)
Wimbledon:  2. kierros (2018)
Yhdysvaltain avoimet:  puolivälierät (2017)
Nelinpeli
Paras sijoitus:  69. (13.4.2015)
Voitot/tappiot:  68–111
Aiheesta muualla
ITF
ATP
Diego Sebastián Schwartzman (s. 16. elokuuta 1992 Buenos Aires) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 8. Lokakuussa 2020 ja nelinpelissä sijalla 69 huhtikuussa 2015.
Schwartzman voitti ensimmäisen ottelunsa ATP-kiertueella helmikuussa 2013 päihitettyään Buenos Airesin turnauksen ensimmäisellä kierroksella Thomaz Belluccin. Grand Slam -turnauksen pääsarjassa hän pelasi ensimmäisen kerran Ranskan avoimissa 2014, jossa hän eteni toiselle kierrokselle.
Aiheesta muualla

Diego Schwartzman ATP:n sivuilla (englanniksi)
Diego Schwartzman ITF:n sivuilla (englanniksi)
Celia Johnson

Muistolaatta Johnsonin syntymäkodin seinässä.
Celia ”Betty” Elizabeth Johnson (18. joulukuuta 1908 Richmond, Surrey – 26. huhtikuuta 1982 Nettlebed, Oxfordshire) oli englantilainen näyttelijä. Hän oli ehdolla parhaan naispääosan Oscar-palkintoon roolistaan elokuvassa Lyhyt onni (1945).
Aiheesta muualla

Celia Johnson Internet Movie Databasessa. (englanniksi)
Celia Johnson Elonetissä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Celia Johnson
Käännös suomeksi
Celia Weston

| Celia Weston> Henkilötiedot |
| --- | --- |
Syntynyt: 14. joulukuuta 1947 (ikä 76) Spartanburg, Etelä-Carolina
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Celia Weston (s. 14. joulukuuta 1951 Spartanburg, Etelä-Carolina) on yhdysvaltalainen näyttelijä. Hän esiintyi 1980-luvun alussa Jolene Hunnicuttin roolissa televisiosarjassa Alice.
Myöhemmin Weston on niittänyt mainetta elokuvaosillaan. Elokuvien joukossa ovat Pieni mies Tate (1991), Kuolemaantuomittu (1995), Lumi peittää setripuut (1999), Soitellaan (2000), Satimessa (2001), Kaukana taivaasta (2002), Kuinka hukata kundi 10 päivässä (2003), Kylä (2004), Junebug (2005) ja Invasion – tunkeutujat (2007).
Broadway-teatterinäyttelijänä Weston sai vuonna 1997 Tony-ehdokkuuden.
Aiheesta muualla

Celia Weston Internet Movie Databasessa. (englanniksi)
Daniel (Romanian patriarkka)

| Daniel I |
| --- | --- |
 Daniel kuvattuna vuonna 2013
 Romanian patriarkka
 12. syyskuuta 2007– 
Edeltäjä:  Teoctist
Henkilötiedot
Koko nimi:  Dan Ilie Ciobotea
Syntynyt: 22. heinäkuuta 1951 (ikä 73)  Bara, Romania
Kansalaisuus:   romanialainen
Muut tiedot
Koulutus:  teologian tohtori
Tutkinnot:  Bukarestin yliopisto
Uskonto:  kristinusko
Lahko:  ortodoksisuus
 Nimikirjoitus
Aiheesta muualla
Kotisivu
Patriarkka Daniel (oikealta nimeltään Dan Ilie Ciobotea, s. 22. heinäkuuta 1951) on Romanian ortodoksisen kirkon nykyinen päämies, joka aloitti tehtävässään vuonna 2007 ja on järjestyksessään kuudes.
Tausta ja yksityiselämä

Daniel syntyi vuonna 1951 Baran kylässä, Timişin maakunnassa ja sai nimekseen Dan Ilie. Hänen vanhempansa olivat Alexe ja Stela. Daniel kävi koulua Timişissa ja valmistui lukiosta vuonna 1966. Neljä vuotta myöhemmin hän aloitti teologian opinnot Sibiussa ja valmistui vuonna 1974. Teologian tohtoriksi hän väitteli Bukarestin yliopistosta vuonna 1976. Tämän jälkeen hän lähti opiskelemaan Ranskaan ja Saksaan sekä protestanttisiin että katolisiin yliopistoihin.
Toiminta pappina

Vuonna 1987 Daniel meni luostariin, jossa hän oli kolme vuotta. Tämän jälkeen hänet vihittiin piispaksi ja hän toimi Timișoaran arkkihiippakunnan apulaispiispana. Kesäkuussa 1990 hän aloitti Moldavian ja Bukovinan metropoliittana.
Vuosina 1992–2007 Daniel toimi dogmatiikan professorina Iaşin yliopiston teologisessa tiedekunnassa. Hänet valittiin Romanian patriarkaksi 12. syyskuuta 2007. Virkaanastujaiset pidettiin virallisesti 30. syyskuuta.
Kunnianosoituksia

Romanian tähden ritarikunta (Romania, 2021)
Tasavallan ritarikunta (Moldova, 2010)
Coup de Grace (albumi)

| Coup de Grace Orange Goblin |
| --- | --- | --- |

Studioalbumin tiedot
 Äänitetty : 8.–28. lokakuuta 2001
 Julkaistu: 25. kesäkuuta 2002
 Tuottaja(t): Scott Reeder
 Tyylilaji: heavy metal
 Kesto: 52.42
 Levy-yhtiö: Rise Above
Orange Goblinin muut julkaisut
| The Big Black 2000 | Coup de Grace 2002 | Thieving from the House of God 2004 |
Coup de Grace on brittiläisen Orange Goblin -yhtyeen vuonna 2002 julkaistu albumi.
Kappaleet

Your World Will Hate This – 1.57
Monkey Panic – 3.42
Rage of Angels – 4.26
Made of Rats – 5.36
Whiskey Leech – 4.01
Getting High on the Bad Times – 4.33
Graviton – 4.12
Red Web – 5.13
Born with Big Hands – 4.25
Jesus Beater – 4.30
We Bite – 1.19
Stinkin ’O’ Gin – 7.21
Bad Blues – 2.27
Muusikot

Ben Ward – laulu
Joe Hoare – kitara
Pete O’Malley – kitara
Martyn Millard – basso
Chris Turner – rummut
Arvostelut

Allmusic:
Aiheesta muualla

Coup de Grace (albumi) Discogsissa. (englanniksi)
Albumi Coup de Grace (albumi) Encyclopaedia Metallum -sivustolla (englanniksi)
Cornelis Dopper

Cornelis Dopper
Cornelis Dopper (7. helmikuuta 1870 Stadskanaal – 18. syyskuuta 1939 Amsterdam) oli alankomaalainen säveltäjä, kapellimestari ja musiikkipedagogi. Hän opiskeli vuosina 1888–1890 Leipzigin konservatoriossa muun muassa Carl Reinecken ja Oscar Paulin opettamana. Hänet nimitettiin vuonna 1908 Concertgebouw-orkesterin toiseksi kapellimestariksi. Hän työskenteli orkesterissa, kunnes jäi eläkkeelle vuonna 1931.
Dopperin teoksiin sisältyy esimerkiksi seitsemän sinfoniaa ja neljä oopperaa.
Sinfoniat

1. sinfonia, Diana
2. sinfonia, Schotse (skottilainen)
3. sinfonia, Rembrandt
4. sinfonia, Sinfoniëtta
5. sinfonia, Sinfonia epica
6. sinfonia, Amsterdam
7. sinfonia, Zuiderzee
Oopperat

De blinde van Castel Cuillé
Frithjof
William Ratcliff
Het Eerekruis
Genette Taten katoamistapaus

Genette Tate oli 13-vuotias brittiläinen tyttö, joka katosi jakaessaan lehtiä iltapäivällä 19. elokuuta 1978. Kadonneen polkupyörä ja sanomalehdet löydettiin kapealta tieltä Aylesbearessa, Devonissa. Vain minuutteja ennen katoamistaan Tate oli puhunut kahden ystävänsä kanssa. On epäilty, että tyttö joutui sarjamurhaaja Robert Blackin uhriksi. Vuonna 1978 Black liikkui työnsä merkeissä punaisella Ford Transit -pakettiautolla, ja samanlaisen ajoneuvon nähtiin liikkuvan alueella hetkeä ennen Taten katoamista. Ajoneuvoa ei koskaan kyetty jäljittämään. Black pidätettiin vuonna 2005, mutta todisteiden puutteessa häntä ei saatu epäillystä rikoksesta oikeuteen. Myös Peter Tobinia on tutkittu tapauksen yhteydessä.
Tate katosi lähes näköetäisyydellä kotoaan, ja hänen polkupyöränsä pyörät pyörivät vielä, kun ensimmäiset todistajat saapuivat katoamispaikalle. Lehdet olivat levinneet eri puolille tietä. Epäiltyä murhaa on pidetty yhtenä Britannian hämmentävimmistä rikosmysteereistä vuosikymmenien aikana.
Taten katoamisessa on huomattavia samankaltaisuuksia vuonna 1969 tapahtuneen 13-vuotiaan April Fabbin katoamistapauksen kanssa.
Codex Alexandrinus

Luukkaan evankeliumin loppu Codex Alexadriuksessa
Codex Alexandrinus (Gregory–Aland nr. A tai 02) on 400-luvulta peräisin oleva Raamatun käsikirjoitus. Alexandrian patriarkka lahjoitti sen vuonna 1620 Englannin kuninkaalle. Käsikirjoitusta säilytetään British Museumissa.
Codex Alexadrinus kuuluu tärkeimpiin Raamatun käsikirjoituksiin yhdessä muun muassa Codex Vaticanuksen, Codex Sinaiticuksen ja Codex Ephraemin kanssa.  Käsikirjoitus on kirjoitettu kreikaksi majuskelikirjoituksella, eli käyttäen pelkästään suuraakkosia. Se on yksi vanhimmista käsikirjoituksista, joka on säilynyt lähes kokonaan ja täten se on myös yksi arvokkaimmista. Codex Alexandrinus oli ensimmäinen tärkeimmistä käsikirjoituksista, joka saatiin tutkijoiden käyttöön. Siitä tehtyjä versioita oli saatavilla jo 1700-luvun alussa, joka edesauttoi Raamatun tekstikritiikin kehittymistä.
Rakenne

Koodeksi koostuu 773:sta pergamentista. Alun perin pergamentteja on ollut 822, mutta kaikki eivät ole säilyneet. Jokaisella sivulla on kaksi palstaa tekstiä, joissa on 49-51 riviä.
Vanhan testamentin osalta koodeksissa on kanonisten kirjojen lisäksi myös useita deuterkanonisia kirjoja. Uudessa testamentista on kadonnut useita sivuja erityisesti Matteuksen ja Johanneksen evankeliumeista. Uudessa testamentissa on myös mukana kaksi Klemens Aleksandrialaisen kirjoittamaa kirjettä, jotka eivät yleensä kuulu Uuteen testamenttiin. Lisäksi sisällysluettelon mukaan mukana on ollut Salomonin psalmit, mutta myös se on kadonnut.
Historia

Koodeksi on kirjoitettu arviolta 400-luvun alkupuolella. Koska koodeksi sisältää Eusebiuksen (kuollut vuonna 340) kommentit psalmeihin ja Athanasiuksen (kuollut vuonna 376) kirjeen Marcelliniukselle, ei teosta ole kirjoitettu ainakaan ennen 300-luvun puoliväliä. Nykyisen kappalejaon puuttumisen takia teosta tuskin on kirjoitettu vuoden 450 jälkeen. Käsiala-analyysi viittaa kirjoituksen olevan 400-luvun alkupuolelta. Kirjasintyypistä päätellen koodeksi on kirjoitettu Egyptissä.
Alexandrian patriarkka lahjoitti teoksen Englannin kuningas Jaakko I:lle. Jaakon kuoltua, Kaarle I vastaanotti sen 1627 ja sitä säilytetään nykyään British Libraryssä, Lontoossa.
Erot muihin käsikirjoituksiin

Johanneksen evankeliumista on kateissa kaksi sivua, jotka sisältävät jakeet Joh 6:50 – Joh 8:52. Joidenkin tutkijoiden mukaan teoksesta on mahdollisesti alun perinkin puuttunut kertomus aviorikoksesta tavatusta naisesta (Joh 8:1-11), jossa Jeesus sanoo “Se teistä, joka ei ole tehnyt syntiä heittäköön ensimmäisen kiven”. Tämä perustuu laskelmiin, joiden mukaan kertomus ei mahtuisi näille kahdelle puuttuvalle sivulle.
Maininta kolmesta taivaallisesta todistajasta puuttuu (1. Joh 5:7)
Maininta “Nämä odottivat, että vesi alkaa liikkua” (Joh 5:3) on puuttunut alkuperäisestä tekstistä, mutta se on myöhemmin lisätty käsikirjoitukseen, osin marginaaliin ja osin pyyhityn alkuperäisen tekstin päälle.
Aiheesta muualla

Digitoitu versio Codex Alexandrinuksesta British Libraryn verkkosivuilla (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Dauphiné

Dauphinén lippu
Dauphiné on entinen Ranskan provinssi maan kaakkoisosassa. Nykyään Dauphinén kohdalla sijaitsevat Isèren, Drômen ja Hautes-Alpes departementit. Provinssin pääkaupunki oli Grenoble, muita suurempia kaupunkeja olivat Vienne, Valence, Die, Gap ja Briançon.